राज्यसभा के बाद लोकसभा में भी शिवसेना की जगह बदल दी गई, सावंत अब दूसरी पंक्ति में  
शिवसेना की राज्यसभा में भी जगह बदल दी गई
 संजय राउत तीसरी पंक्ति से पांचवी पंक्ति में पहुंचे
राउत ने सभापति को पत्र लिखकर विरोध जताया
शिवसेना अब एनडीए का हिस्सा नहीं है. संसदीय कार्य मंत्रालय ने बताया कि उसके नेता एनसीपी-कांग्रेस के साथ बैठक कर रहे हैं. पीएम नरेंद्र मोदी के बारे में अपशब्द बोल रहे हैं. शिवसेना के मंत्री ने इस्तीफा दे दिया है, इसलिए शिवसेना अब एनडीए में नहीं है.
शिवसेना सांसद संजय राउत ने राज्यसभा के सभापति एम वेंकैया नायडू को पत्र लिखकर उनकी जगह बदलने पर आपत्ति जताई है. राउत ने कहा कि शिवसेना ने एनडीए से निकलने का औपचारिक ऐलान नहीं किया था. इसके बावजूद उनकी जगह बदल दी गई. सूत्रों के मुताबिक शिवसेना सदस्यों के लिए सीटों के परिवर्तन के बारे में निर्णय संसदीय मामलों के मंत्रालय की सिफारिश के आधार पर राज्यसभा सचिवालय द्वारा लिया गया.